Heidi Tjugum

**Heidi Marie Tjugum** (født 1973) norsk tidligere håndballmålvakt som fikk 175 landskamper for Norge.

## Biografi
Hun vokste opp på Skoger, trente fram til 15-årsalderen også turn i tillegg til håndball. Hun spilte i starten høyrekant, men ble senere målvakt. Hun startet sin håndballkarriere i Åssiden da hun var ti år gammel, senere spilte hun for Glassverket, ble 17 år gammel hentet til Bækkelagets Sportsklub. Dette ble hennes gjennombrudd. Sammen BSK ble hun seriemester to ganger, cupmester en gang og sluttspillmester to ganger.

Tjugum debuterte med landslaget 18. februar 1992 i Bodø, mot Korea. Samme år hadde hun også sin internasjonale mesterskapsdebut, og vant sølv i Sommer-OL 1992 i Barcelona, etter finaletap mot Sør-Korea. Da Cecilie Leganger la opp i 1996 fikk Tjugum mer spilletid, og fikk mer ansvar. Det ble 4.-plass i VM 1995 og sølv i EM 1996 i Danmark. Her ble hun også valgt inn på mesterskapets *all star team* som beste målvakt. Senere ble det 4.-plass i OL i 1996, og sølv i VM 1997 i Tyskland.

Våren 1997 forlot Tjugum Bækkelaget og gikk til danske Viborg. Tre uker før EM 1998 gjorde Leganger comeback på landslaget, noe som ga Tjugum konkurranse. De to norske målvaktene sto annenhver kamp i EM, og Tjugum storspilte i finalen mot Danmark, der Norge vant 24-16. Tjugum reddet 25 av 41 danske skudd i finalen.

I 1999 var det VM i Norge og Danmark, og igjen stilte Tjugum og Leganger i mål. Tjugum sto hele semifinalen mot Østerrike, bortsett fra to straffer som Leganger kom inn og reddet. Arrangørjuryen kåret Tjugum til kampens beste spiller.

I OL 2000 i Sydney vant Norge alle kampene fram til semifinalen, der de tapte for Ungarn. Det ble likevel bronsemedalje etter seier mot Sør-Korea. Tjugum ble i denne turneringen valgt inn på *all star teamet*, sammen med Kjersti Grini. Siden EM 2000 i Romania gikk bare to måneder etter OL, valgte hun å ikke delta der. Hun deltok heller ikke i VM 2001 i Italia.

Året etter, i 2002, var det EM i Danmark. Tjugum gjorde da comeback i EM-kvalifiseringen, og særlig siden Leganger skadet seg i den første kvalifiseringskampen fikk Tjugum en viktig rolle. De andre målvaktene i kvalifiseringen var Mimi Kopperud Slevigen og Katrine Lunde. I semifinalen holdt Tjugum buret rent i 21 minutter mot Frankrike. Norge tapte finalen mot Danmark.

Hun spilte for Viborg i til sammen 6 år, fra 1997 til 2003. Her vant hun til sammen 4 danske mesterskap, og en seier i Europacupen. I 2003 skrev en toårskontrakt med Nordstrand.

Hennes siste internasjonale mesterskap ble VM i 2003 i Kroatia. Her ble det ingen medalje, men 6.-plass etter tap 27-26 mot Spania i kampen om 5.-plassen. To år etter, i 2005, la hun opp etter seier i sluttspillet med Nordstrand.

Hun har etter spillerkarrieren vært trener for Gjøvik/Vardal i 2005/2006.

Heidi Tjugum gjorde comeback for nyopprykkede Storhamar i eliteserien 2007/2008, og laget vant overraskende bronsemedaljer i opprykkssesongen. I november 2008 spilte hun sin siste kamp på toppnivå, Tjugum ga Storhamar beskjed i januar 2009 at hun hadde blitt gravid og ville legge opp. 30. juli 2009 fødte hun en datter.

I 2015 ble hun valgt til styremedlem i Norges Håndballforbund.

## Annet
* Var høsten 1997 programleder for konkurranseprogrammet *[[Superstars (norsk TV-program)|Superstars]]* på TV3.
* Jobber i Kreftforeningen, avdeling Hamar, som fysioterapeut.
* Verv i Utøverkomiteen NIF/NOK
* Verv Athletes Comitée i IHF
* Verv i Faggruppe for Onkologisk fysioterapi og Lymfødembehandling

## Meritter
Landslag:
* Sølvmedalje i Barcelona Sommer-OL 1992.
* Sølvmedalje i Danmark Håndball-EM 1996.
* Sølvmedalje i Tyskland Håndball-VM 1997.
* Gullmedalje i Nederland Håndball-EM 1998.
* Gullmedalje i Norge Håndball-VM 1999.
* Bronsemedalje i Sydney Sommer-OL 2000.
* Sølvmedalje i Danmark Håndball-EM 2002.
* 4.-plass OL i Atlanta 1996
* 4.-plass VM Østerrike/Ungarn 1995
* All Star Team Selection – 1996, 2000

Klubblag:
* Bækkelagets SK:
** Seriemester 1991/92, 94/95
** Norgesmester 1991
* Viborg HK:
** Dansk Mester – Danmarksturneringen: 1999, 2000, 2001, 2002
** Vinner Europacup – 1999
** Champions League finalist – 2001
* Nordstrand:
** Seriemester 2003/2004
* Leipzig:
** Cupmester 2007
* Storhamar:
** Bronsemedalje 2008

## Referanser


## Eksterne lenker
* 
* Spillerprofil hos dagbladet.no
* Profil på Europamester.dk